Source: http://docplayer.fi/1565678-Maailmassa-eli-vuoden-2001-lopulla-noin.html
Timestamp: 2018-01-24 12:02:48+00:00
Document Index: 1976105

Matched Legal Cases: ['kko ', 'kko ', 'kko ', 'kko ', 'kko ', 'KKO ']

Maailmassa eli vuoden 2001 lopulla noin - PDF
Download "Maailmassa eli vuoden 2001 lopulla noin"
1 Sukupuolitaudit HIV-positiivinen synnyttäjä Oskari Heikinheimo, Päivi Lehtovirta, Kirsi Skogberg, Eeva Salo, Matti Ristola ja Pirkko Ämmälä HIV-positiivisen äidin raskauden ja synnytyksen tehokas hoito on pienentänyt lapsen infektoitumisen riskin länsimaissa jopa alle 1 %:iin. Raskaudenaikaisen HIV:n hoidon kulmakiviä ovat antiretroviraalinen lääkitys sekä äidin ja lapsen verikontaktin minimoiminen synnytyksessä. Kuvaamme HYKS:n naistenklinikassa vuosina synnyttäneiden 38 HIV-positiivisen äidin 42 raskautta ja synnytystä. Syntyneistä lapsista ainoastaan yksi sai HIV-infektion. Tässä tapauksessa äidin HIV paljastui vasta lapsen synnyttyä. Käsittelemme myös HIV-positiivisten äitien raskauden seurantaa ja synnytyksen hoitoa. Yhteistyö eri erikoisalojen kesken ja hoidon suunnittelu HIV-potilaisiin erikoistuneiden yksiköiden kanssa on tärkeää. Maailmassa eli vuoden 2001 lopulla noin 18 miljoonaa HIV-positiivista naista. Suurin osa heistä on hedelmällisessä iässä. Immunikatoviruksen tartunta äidistä lapseen on siten suunnaton ongelma. Maailmalla arvioitiin syntyneen vuonna 2001 noin HIV-positiivista lasta (www.who.int/hiv_aids). Suomen tartuntatautirekisteriin oli ilmoitettu vuoden 2001 loppuun mennessä yhteensä HIV-tartuntaa, joista 24 % koski naisia. Narkomaanien HIV-tartunnat ovat lisääntyneet vuodesta 1998 lähtien, mutta seksitartuntojen määrä on pysynyt vakaana. Vuoden 2001 yhteensä 127 ilmoitetusta HIV-tartunnasta 38 % liittyi suonensisäisten huumeiden käyttöön, 21 % homoseksiin ja 17 % heteroseksiin. Lopuissa noin 23 %:ssa tartuntatapa jäi epäselväksi. Suomessa tiedetään olevan seitsemän lasta, jotka ovat saaneet HIV-infektion äidiltään (www.ktl.fi/hiv). Näitä lapsista valtaosa on kuitenkin syntynyt muualla, ennen muuttoa Suomeen. Koko maamme kattavaa HIV-vasta-aineseulontaa on tarjottu odottaville äideille vuodesta Vuosina seulotuilta raskaana olleilta löytyi vuosittain 5 8 HIV-infektiota (www.ktl.fi/ttr/tt_fi_2000.pdf) ja vuonna 2001 neuvolaseulonnassa löytyi 13 HIV-infektioa (Koskela 2002). Äidin hoitamattomaan HIV-infektioon liittyy merkittävä sikiön infektoitumisen riski. Se on vaihdellut eri aineistoissa välillä % (McGowan ja Shah 2000). HIV voi tarttua sikiöön missä raskauden vaiheessa tahansa, mutta valtaosa tartunnoista tapahtuu loppuraskauden ja synnytyksen aikana (Kourtis ym. 2001). HIV-infektio voi tarttua lapseen myös imetyksen välityksellä (McGowan ja Shah 2000), joten HIV-positiivisen äidin ei tule Suomen olosuhteissa imettää. HIV-positiivisten synnyttäjien raskauden ja synnytyksen sekä vastasyntyneiden tehokas hoito ovat pienentäneet lapsen tartuntariskin länsimaissa jopa alle 1 %:iin (McGowan ja Shah 2000). Tartunnan estämisessä tärkeitä seikkoja ovat äidin ja lapsen antiretroviraalinen lääkitys ja synnytyksen suunnittelu. Merkittävin vastasyntyneen HIV-tartuntaa ennustava tekijä on äidin veren suuri viruspitoisuus (Garcia ym. 1999, Mofenson ym. 1999). Tartuntariskiä lisäävät myös pitkittynyt lapsivedenmeno, korioamnioniitti, ennenaikaisuus ja äidin CD4-solujen pieni määrä. Myös synnytystapa vaikuttaa tartun- Duodecim 2002;118:
2 tariskiin (McGowan ja Shah 2000, Ioannidis ym. 2001). HIV-positiivisten äitien raskautta seurataan pääkaupunkiseudulla HYKS:ssa. Analysoimme HYKS:n naistenklinikassa helmikuuhun 2002 mennessä synnyttäneiden HIV-positiivisten äitien raskaudet ja synnytykset. Salo ym. (1998) ovat julkaisseet kuvauksen osin samasta potilasaineistosta. Potilaat ja tulokset Helmikuun 1993 ja helmikuun 2002 välisenä aikana sairaalassamme synnytti yhteensä 38 HIV-positiiviseksi tiedettyä synnyttäjää, joista neljä synnytti kaksi kertaa. Vuosina HIV-positiivisia synnyttäjiä oli vuosittain keskimäärin kolme ja vuosina seitsemästä kahdeksaan. Potilaisiin liittyviä seikkoja on esitetty taulukossa 1. Äitien iän keskiarvo oli 29,4 v (vaihteluväli v). HIVinfektio oli todettu 64 %:lla ennen raskautta. Neljällätoista potilaalla HIV todettiin neuvolaseulassa ja yhdeltä vasta synnytyksen jälkeen. Äideistä kolme sairasti C-hepatiittia. Raskauden aikana uusiutunut genitaaliherpes oli 15:llä. Äitiyspoliklinikkakäyntejä potilaat tekivät keskimäärin 6,3 (vaihteluväli 0 11). Lapsivedenmenosta syntymään kuluneen ajan mediaani oli 1 h 28 min (0 2 h 45 min). Lapset olivat syntyessään hyväkuntoisia, yhdeksän Apgarin pistettä sai 36 vastasyntynyttä. Napaveren ph vaihteli välillä 7,01 7,39; arvo oli alle 7,10 vain kahdella lapsista. Syntyneistä 19 oli poikia ja 23 tyttöjä, kaksosraskauksia ei potilasaineistossamme ollut. Täysiaikaisten lasten keskipaino oli g (vaihteluväli g). Neljä lasta syntyi ennenaikaisesti raskausviikoilla Lapsia seurattiin HYKS:n Lasten ja nuorten sairaalan poliklinikassa. Ensimmäinen RNA-PCR-näyte otettiin synnytyssairaalassa kahden vuorokauden iässä. Sen jälkeen lapsia seurattiin 2 4 viikon välein kolmen kuukauden ikäisiksi, minkä jälkeen seuranta jatkui kolmen kuukauden välein, kunnes kaksi HIV-vasta-ainenäytettä oli todettu negatiivisiksi. Lähes kaikki lapset saivat kuuden viikon ikäisiksi tsidovudiinia ja osa yhdistelmälääkitystä äidin virusmäärien ja viruksen lääkeresistenssin mukaan. Syntyneistä lapsista 38 on todettu HIV-negatiivisiksi, kolmen tutkimukset ovat kesken ja ainoastaan yksi sai HIV-infektion. Infektoituneen lapsen äidin HIV todettiin vasta synnytyksen jälkeen alkuraskauden neuvolaseulassa otetut HIV-vasta-ainenäytteet olivat olleet negatiiviset, joten äiti sai raskauden aikana primaari-infektion. Pohdinta HIV-potilaan raskauden kokonaisvaltainen hoito vaatii useiden alojen erityisosaamista. Tau- Taulukko 1. HYKS:n naistenklinikassa helmikuuhun 2002 mennessä synnyttäneiden 38 HIV-positiivisen potilaan ja heidän synnytyksensä (42) piirteitä. Äitien iän keskiarvo oli 29,4 v (vaihteluväli v). Lapsivedenmenosta syntymään kuluneen ajan mediaani oli 1 h 28 min (0 2 h 45 min). Ominaisuus Synnyttäjät Synnytykset n (%) n (%) Äidin alkuperä Suomi 25 (66) Aasia 8 (21) Afrikka 5 (13) HIV:n tartuntareitti Heteroseksi 30 (79) Suonensisäiset huumeet 4 (11) Epäselvä 4 (11) Pariteetti Ensisynnyttäjä 25 (59) Uudelleensynnyttäjä 17 (41) Raskaus suunniteltu Kyllä 23 (55) Ei 12 (29) Ei tietoa 7 (17) Antiretroviraalinen lääkitys käytössä Raskauden alussa 18 (43) Raskauden lopussa 40 (95) Synnytyksenaikainen lisälääkitys Tsidovudiini-infuusio 21 (50) Nevirapiini 6 (14) Synnytystä edeltänyt HI-virusmäärä Ei mitattu 10 (24) Alle kopiota / ml 25 (60) Yli kopiota / ml 7 (17) Raskauden kesto < H37 4 (10) H (83) > H42 3 (7) Synnytystapa Alatie 32 (76) Keisarileikkaus 10 (24) Suunniteltu leikkaus synnytysopillinen syy 2 syynä HIV 4 Päivystysleikkaus 4 Taulukko 2. HIV-positiivisen potilaan raskauden seuranta. Potilaat hoidetaan yhteistyössä sellaisten keskusten kanssa, joissa on kokemusta HIV-positiivisten äitien raskauden ja synnytyksen hoidosta Antiretroviraalinen yhdistelmälääkitys aloitetaan infektiolääkärin ohjeen mukaan raskausviikoilla Lääkitys aloitetaan viivyttelemättä, jos HIV-positiivisuus selviää myöhemmin raskauden aikana Hoitomyöntyvyyttä seurataan HI-viruspitoisuutta seurataan hoidon tehon arvioimiseksi HIV-positiivisen äidin synnytys suunnitellaan ennalta Lapsen HIV-lääkitys suunnitellaan etukäteen 1406 O. Heikinheimo, ym.
3 lukkoon 2 on koottu periaatteita, joita noudatetaan HIV-positiivisten äitien raskauden hoidossa. Antiretroviraalinen yhdistelmälääkitys on parantanut HIV-infektion ennustetta (Carpenter ym. 2000). Tähän ja lapsen HIV-tartunnan tehokkaaseen torjuntaan sopii se, että merkittävä osa potilaidemme raskauksista oli suunniteltuja. Valtaosa, 79 %, oli saanut HIV-infektion heteroseksin välityksellä. Huumeidenkäyttäjien raskaudet lisääntynevät tulevaisuudessa HIVhuume-epidemian myötä. Ei-toivottujen raskauksien ehkäisyyn tulisikin panostaa erityisesti tässä potilasryhmässä. Huolimatta negatiivisesta tuloksesta alkuraskauden seulontatestissä, tulee HIV-testi toistaa herkästi loppuraskaudessa, jos äidin tai puolison riskikäyttäytyminen jatkuu raskauden aikana. Antiretroviraalisen lääkityksen merkitys lapsen tartunnan torjunnassa varmistui vuonna 1994 (Connor ym. 1994). Raskauden, synnytyksen ja vastasyntyneisyyskauden aikana annettu tsidovudiini vähensi Connorin ym. tutkimuksessa vertikaalisen transmission riskiä imettämättömillä äideillä 26 %:sta 8 %:iin. Kehitysmaissa on tutkittu myös synnyttävälle äidille ja vastasyntyneelle kerta-annoksena annettavaa nevirapiinihoitoa. Se vähensi kolmen kuukauden ikäisten imetettyjen lasten tartuntoja puoleen (Guay ym. 1999). Kolmen HIV-lääkkeen yhdistelmällä on saavutettu jopa alle 1 %:n transmissiolukuja (McGowan ja Shah 2000, Bucceri ym. 2002). Tieto HIV:stä lisääntyy jatkuvasti, ja myös hoitokäytännöt muuttuvat nopeasti. Nykykäytäntömme on jatkaa potilaan aiempaa HIV-lääkitystä raskauden aikana. Jos lääkitystä ei ole tarvittu raskauden alkaessa, olemme aloittaneet kolmen antiretroviraalisen lääkkeen tavallisimmin tsidovudiinin, lamivudiinin ja nelfinaviirin yhdistelmän käytön toisella raskauskolmenneksella. Efavirentsia emme käytä kädellisillä eläimillä todettujen keskushermostoepämuodostumien takia. Vältämme myös stavudiinin ja didanosiinin yhdistelmää yksittäisten fataalien laktaattiasidoositapausten vuoksi (www.hivatis.org). Emme käytä raskauden aikana monoterapiaa, sillä se saattaa kaventaa äidin hoitovaihtoehtoja tulevaisuudessa ja sen teho on heikompi (Eshleman ym ja Sitnitskaya ym. 2001). Omista potilaistamme 43 % käytti antiretroviraalista lääkitystä raskauden alussa ja kahta lukuun ottamatta kaikki loppuraskaudessa. Pyrimme antamaan kaikille äideille synnytyksen aikaisen tsidovudiini-infuusion ja vastasyntyneelle kuuden viikon tsidovudiiniestohoidon. Jos virusvaste HIV-lääkitykseen on epätyydyttävä, täydennämme profylaksiaa tapauskohtaisesti antamalla äidille ja lapselle kerta-annoksen nevirapiinia. Vastasyntynyt voi saada useamman HIV-lääkkeen yhdistelmää. Raskaudenaikaiseen HIV-lääkitykseen liittyy usein lieviä haittavaikutuksia. Yleisimpiä ovat suolisto-oireet ja tsidovudiinihoitoon liittyvä leukopenia. Nämä johtavat kuitenkin vain harvoin lääkkeen käytön lopettamiseen. Lapsilla haittavaikutuksista ovat tavallisimpia tsidovudiinin aiheuttama lievä anemia ja neutropenia. Ranskalaisessa aineistossa on kuvattu nukleosidianalogien käyttöön liittyviä mitokondriohäiriöitä (Blanche ym. 1999), mutta muissa aineistoissa yhteyttä ei ole havaittu. Äskettäin HIVlääkitystä saaneilla lapsilla havaittiin enemmän kuumekouristuksia kuin verrokeilla (French Perinatal Study Group 2002). Lääkityksen tuottama hyöty HIV-tartunnan torjunnassa on selvästi suurempi kuin näiden haittavaikutusten vaara. Synnytyksen hoidossa huomioitavia asioita on koottu taulukkoon 3. Synnytyksessä minimoidaan äidin ja lapsen verikontakti. Pitkittynyt lapsivedenmeno lisää lapsen infektoitumisen riskiä, joten synnytyksen induktio tulee aloittaa viivyttelemättä lapsiveden mentyä ennen supistusten alkamista. Meta-analyysin mukaan elektiivinen keisarileikkaus puolitti lapsen infektioriskin viruspitoisuuden suhteen valikoimattomilla potilailla (The International Perinatal HIV Group 1999). HI-viruspitoisuuden ollessa pieni, alle kopiota/ml, sikiön tartuntariskin on arvioitu olevan noin 1 %. Tällöin myös keisarileikkauksen suojavaikutus on pienempi (Ioannisdis ym. 2001). HIV-positiivisen äidin sektiosynnytykseen liittyy äidin suurentunut komplikaatioriski (Grubert ym. 1999). Siten keisarileikkauksesta saatava kokonaishyöty HIV-positiivinen synnyttäjä 1407
4 Taulukko 3. HIV-positiivisen äidin synnytyksen hoito. Lääkehoito synnytyksen aikana Äidin antiretroviraalinen lääkitys infektiolääkärin ohjeen mukaan Tsidovudiini-infuusio (2 mg/kg tunnin ajan, sitten 1 mg/kg kunnes lapsi syntynyt) Sektion yhteydessä tsidovudiinin anto aloitetaan neljä tuntia ennen leikkausta Lääkehoito synnytyksen jälkeen Äidin jatkolääkitys infektiolääkärin ohjeen mukaan Imetys estetään dopamiiniagonistilla Lapsen lääkeprofylaksian ja seurannan ohjelmointi lastenlääkärin ohjeen mukaan Äidin ja lapsen verikontaktin minimoiminen Ei kalvojen puhkaisua Ei kohdunsisäistä KTG-rekisteröintiä Ei mikroverinäytettä Episiotomiaa vältetään Ulosautto pehmeällä imukupilla sallittu Viivyttelemätön induktio, jos lapsivesi menee loppuraskaudessa ennen supistusten käynnistymistä Huolellinen tekniikka keisarileikkauksessa Taulukko 4. Toiminta tapauksissa, joisa äidillä todetaan synnytyksen aikana HIV-infektio tai sitä epäillään vahvasti. HIV-positiivisuus, ei edeltävää lääkitystä Äidille tsidovudiini-infuusio ja kerta-annoksena (200 mg) nevirapiinia lamivudiinia 150 mg x 2 12 tunnin välein infektiolääkäri ohjelmoi äidin jatkolääkityksen Harkitse keisarileikkausta, jos lapsi ei ole pikaisesti syntymässä Lapselle tsidovudiinia (8 mg/kg x 4/vrk) ja lamivudiinia (4 mg/kg x 2 / vrk) kerta-annos (2 mg/kg) nevirapiinia lastenlääkäri ohjelmoi lapsen jatkolääkityksen Vahva epäily HIV:stä (esim. synnyttäjä on käyttänyt raskauden aikana suonensisäisiä huumeita, eikä HIV-vastaaineita ole tutkittu) Pyydä HIV-vasta-ainemääritystä päivystystutkimuksena Äidin lääkitys kuten yllä, kunnes HIV on suljettu pois onkin epävarma HI-viruspitoisuuden ollessa pieni (Stringer ym. 1999). Suhtautuminen HIV-positiivisen äidin synnytystapaan vaihtelee eri keskuksissa. Jos äidin HIviruspitoisuus on ollut loppuraskaudessa pieni, synnytystapa on suunniteltu synnytysopillisin perustein. Omassa aineistossamme keisarileikkaus tehtiin 24 %:lle äideistä. Leikkauksen syy oli pääosin synnytysopillinen, esimerkiksi ahdas lantio tai epäily synnytyksen aikaisesta asfyksiasta. Huono hoitomyöntyvyys tai huono vaste antiretroviraaliseen lääkitykseen oli elektiivisen leikkauksen syynä neljällä potilaalla. Erityisen haastava tilanne on silloin, kun synnyttävä äiti ei ole saanut mitään HIV-lääkitystä ennen synnytystä joko HIV-diagnoosin viivästymisen tai puutteellisen hoitomyöntyvyyden takia. Taulukossa 4 on esitetty toimintastrategioita synnytyksen aikana varmistuvassa HIV-infektiossa. Ulkomaisten raporttien mukaan HIV-positiivisten äitien lapsista % syntyy ennenaikaisesti eli ennen 37. raskausviikkoa (Martin ym. 1997, The European Collaboratory Study and the Swiss Mother + Child HIV Cohort Study 2000). Äidin pieni CD4-solumäärä, huumeiden käyttö ja HIV-lääkitys jo ennen raskautta lisäävät ennenaikaisuuden riskiä (The European Collaboratory Study and the Swiss Mother + Child HIV Cohort Study 2000). Omassa aineistossamme ennenaikaisia synnytyksiä oli vain 10 %. HIV-infektion hoitokäytännöt Länsi-Euroopassa vaihtelevat jonkin verran keskuksittain, erityisesti synnytystavan suhteen (European Collaborative Study 2001). Antiretroviraalinen lääkitys äidille raskauden ja synnytyksen aikana ja lapselle synnytyksen jälkeen sekä äidin ja lapsen verikontaktin minimointi synnytyksen aikana ovat kuitenkin yleisesti hyväksyttyjä. Tuloksemme ovat siten hyvin yhdenmukaiset eurooppalaisten keskusten kanssa, ja lapset välttyivät HIV-infektiolta kaikissa niissä tapauksissa, joissa äidin HIV-infektio oli tiedossa raskauden aikana. Uuden haasteen muodostavat kuitenkin äidit, joiden hoitomyöntyvyys on huono, erityisesti huumeiden käyttäjät. Tässä ryhmässä HIVdiagnoosin viivästyminen voi vaikeuttaa vastasyntyneen tartunnan torjuntaa. Onnistuminen vaatii moniammatillista yhteistyötä O. Heikinheimo, ym.
5 Kirjallisuutta Blanche S, Tardieu M, Rustin P, ym. Persistent mitochondrial dysfunction and perinatal exposure to antiretroviral nucleoside analogues. Lancet 1999;354: Bucceri AM, Somigliana E, Matrone R, ym. Combination antiretroviral therapy in 100 HIV-1 infected pregnant women. Hum Reprod 2002;17: Carpenter C, Cooper D, Fischl M, ym. Antiretroviral therapy in adults. Updated recommendations of the International AIDS-Society-USA Panel. JAMA 2000;283: Connor EM, Sperling RS, Gelber R, ym. Reduction of maternal-infant transmission of human immunodeficiency virus type-i with zidovudine treatment. N Engl J Med 1994;331: French Perinatal Cohort Study Group. Risk of early febrile seizure with perinatal exposure to nucleoside analogues. Lancet 2002;359: Garcia P, Kalish L, Pitt J, Minkoff H. Maternal levels of human immunodeficiency virus type I RNA and the risk of perinatal transmission. N Engl J Med 1999;341: Grubert T, Reindell D, Kästner R, Lutz-Friedrich R, Belohradsky B, Dathe O. Complications after caesarean section in HIV-1-infected women not taking antiretroviral treatment. Lancet 1999;354: Guay LT, Musoke P, Fleming T, ym. Intrapartum and neonatal singledose nevirapine compared with zidovudine for prevention of mother-to-child transmission of HIV-a in Kampala, Uganda: HIVNET 012 randomized trial. Lancet 1999;354: Eshleman SH, Martin M, Guay LA, ym. Selection and fading of resistence mutations in women and infants receiving nevirapine fo prevent HIV-1 vertical transmission (HIVNET 012). AIDS 2001;15: European Collaborative Study. HIV-infected pregnant women and vertical transmission in Europe since AIDS 2001;15: Ioannidis J, Abrams E, Ammann A, ym. Perinatal transmission of human immunodeficiency virus type 1 by pregnant women with RNA virus loads < 1000 copies/ml. Koskela P. HIV-raskaudet lisääntyneet. Kansanterveys 2002;4:2 4. Kourtis A, Bulterys M, Nesheim S, Lee F. Understanding the timing of HIV transmission from mother to infant. JAMA 2001;285: Martin R, Boyer P, Hammil H, ym. Incidence of premature birth and neonatal respiratory disease in infants of HIV-positive mothers. J Pediatr 1997;131: McGowan J, Shah S. Management of HIV infection during pregnancy. Curr Opin Obstet Gynecol 2000;12: Mofenson L, Lambert J, Stiehm R, ym. Risk factors for perinatal transmission of human immunodeficency virus type I in women treated with zidovudine. N Engl J Med 1999;341: Salo E, Savonius H, Leinikki P, Paavonen J, Suni J, Lähdevirta J. HIVpositiiviset äidit ja heidän lapsensa. Duodecim 1998;114: Sitnitskaya Y, Rochford G, Rigaud M, ym. Prevalence of the T251Y mutation in human immunodeficiency virus type 1 infected women lin a New York cohort, Clin Infect Dis 2001;33:e3 e7. Stringer J, Rouse D, Goldenberg R. Prophylactic cesarean delivery for the prevention of perinatal human immunodeficiency virus transmission The case for restraint. JAMA 1999;281: The International Perinatal HIV Group. The mode of delivery and the risk of vertical transmission of human immunodeficiency virus type 1: a meta-analysis of 15 prospective studies. N Engl J Med 1999; 340: The European Collaborative Study and the Swiss Mother + Child HIV Cohort Study. Combination antiretroviral therapy and duration of pregnancy. AIDS 2000;14: OSKARI HEIKINHEIMO, dosentti, kliininen opettaja PÄIVI LEHTOVIRTA, LL, sairaalalääkäri PIRKKO ÄMMÄLÄ, LKT, erikoislääkäri HYKS:n naistenklinikka PL 140, HUS KIRSI SKOGBERG, LKT, erikoislääkäri MATTI RISTOLA, LKT, erikoislääkäri HYKS, Auroran sairaala PL 348, HUS EEVA SALO, LKT, erikoislääkäri HYKS:n lasten ja nuorten sairaala PL 281, HUS 1409
Infektiotautien seulonnalla on maassamme vakaat
Seulonnat Infektiotautien seulonta Pauli Leinikki ja Juhani Eskola Infektiotautien seulonnat ovat merkityksellisiä sekä yksilön että yhteisön suojaamisessa tartuntataudeilta. Onnistunut seulonta löytää